Na osnovu članova 2. stav (3) tačka c) i 7. stav (1) tačka b) Zakona o Centralnoj banci Bosne i Hercegovine ("Službeni glasnik BiH", broj: 1/97, 29/02, 13/03, 14/03, 9/05, 76/06 i 32/07), člana 49. stav (2) Pravilnika Centralne banke Bosne i Hercegovine, broj: UV-104-01-1-116/15 od 28.12.2015. godine, broj: UV-122-01-1-1045-11/21 od 28.4.2021. godine, broj: UV-104-01-1-1425-15/21 od 29.6.2021. godine i broj: UV-122-01-1-2029-11/22 od 28.11.2022. godine  i člana 7. Odluke o konačnosti poravnanja u platnim sistemima ("Službeni glasnik BiH", br. 39/25) Upravno vijeće Centralne banke Bosne i Hercegovine, na 7. sjednici od 10.7.2026. godine, donosi
ODLUKU
o uspostavljanju Instant platnog sistema Bosne i Hercegovine

Član 1.
(Predmet)
(1) Ovom odlukom uspostavlja se Instant platni sistem Bosne i Hercegovine (u daljnjem tekstu: IPS BiH) kao sistemski bitan platni sistem kojim upravlja Centralna banka Bosne i Hercegovine (u daljnjem tekstu: Centralna banka).

Član 2.
(Operater sistema)
Centralna banka je vlasnik i operater IPS i osigurava njegovo funkcionisanje.
Član 3.
(Svrha sistema)
IPS je namijenjen izvršavanju i poravnanju instant kreditnih transfera u skladu s Pravilima rada sistema.

Član 4.
(Pravila rada)
Način rada IPS, uslovi i kriteriji za učešće u sistemu, prava i obaveze učesnika, postupci poravnanja, upravljanje rizicima/incidentima, kontinuitet poslovanja, mjere zaštite i druga pitanja od značaja za sigurnost i funkcionisanje IPS BiH uređuju se Pravilima rada IPS BiH koja donosi Centralna banka posebnom odlukom.
Član 5.
(Stupanje na snagu)
(1) Ova odluka stupa na snagu narednog dana od dana objavljivanja u "Službenom glasniku BiH".
(2) Odluka se objavljuje u "Službenom glasniku Republike Srpske", "Službenim novinama Federacije BiH" i "Službenom glasniku Brčko distrikta BiH".

